নিহত কালামের বন্ধু জয়ন্ত জানান, গতকাল বিকাল পৌনে ৪টায় তাঁতীবাজার শিবমন্দিরের কাছে সন্ত্রাসীরা আবুল কালামকে খুব কাছে থেকে গুলি করে। বুকে গুলিবিদ্ধ হয়ে তিনি মাটিতে লুটিয়ে পড়েন। ঘটনার পরপরই সন্ত্রাসীরা কয়েক রাউন্ড ফাঁকা গুলি করে বীরদর্পে ঘটনাস্থল ত্যাগ করে। এলাকার ব্যবসায়ীরা কালামকে আশঙ্কাজনক অবস্থায় উদ্ধার করে ঢাকা মেডিকেল কলেজ হাসপাতালে নিয়ে যান। হাসপাতালের কর্তব্যরত ডাক্তার তাকে মৃত  ঘোষণা করেন। নিহত কালাম তার বাবা হারুন অর রশিদের সঙ্গে নিজেদের স্বর্ণের দোকান দেখাশোনা করতেন।